Uzyn

Uzyn () on kaupunki Ukrainan Kiovan alueen Bila Tserkvan piirissä. Uzyn sijaitsee Dneprin vesistön Uzynijoen (Uzynka) varrella, maanteitse noin 24 kilometriä piirikeskus Bila Tserkvasta itään ja  linnuntietä 70 kilometriä aluekeskus Kiovan keskustasta etelään.

Tammikuun keskilämpötila on -5,9 ja heinäkuun +19,6 celsiusastetta. Keskimääräinen vuosisademäärä on 530 millimetriä. 

Paikkakunta on tunnettu vuodesta 1651, ja kaupungiksi se nimitettiin vuonna 1971. On myös esitetty, että paikkakunta olisi tunnettu vuodesta 1590 nimellä Uzenytsja (), myöhemmin nimellä Temberštšyna (). Ukrainan tilastokeskus arvioi kaupungin väkiluvuksi 11 921 asukasta (1.1.2022), vuonna 1990 asukkaita oli noin 16 600.

Kaupungissa toimii sokerikombinaatti, ja siellä valmistetaan myös purkkiruokaa, leipää, tiiliä ja asfalttia. Kaupungissa on asunut kaksinkertainen Neuvostoliiton sankari, kosmonautti Pavel R. Popovytš. Kaupungin eteläpuolella sijaitsee Uzynin lentotukikohta.

Lähteet

Aiheesta muualla

 Uzynin kaupungin hromada  (uzmr.gov.ua)
 Uzynin kaupungin hromadaan kuuluu Uzynin kaupunki ja lähikyliä   (uzmr.gov.ua)

Kiovan alueen kaupungit
Bila Tserkvan piiri